
  REPUBLIKA HRVATSKA 
KARLOVAČKA ŽUPANIJA
         GRAD SLUNJ	
      GRADSKO VIJEĆE

KLASA: 550-01/26-01/
URBROJ: 2133-04-03-02/01-26-1                                                           NACRT
Slunj,  __________ 2026. 							

Na temelju članka 25. stavka 1. podstavka 18. Statuta Grada Slunja ("Glasnik Karlovačke županije" br. 20/09 i 06/13, 15/13 i 03/15 i „Službeni glasnik Grada Slunja br. 1/18, 2/20, 6/20-pročišćeni tekst, 3/21 i 5/21-pročišćeni tekst) Gradsko vijeće Grada Slunja na svojoj __. sjednici održanoj dana ____2026. godine, donijelo je


ODLUKU
o izmjenama Odluke o usvajanju Socijalnog programa
Grada Slunja za 2026. godinu


I.
Ovom Odlukom mijenja se Socijalni program Grada Slunja za 2026. godinu („Službeni glasnik Grada Slunja” br. 13/25, 7/26).

II.
Točka III. 7. C) mijenja se i glasi: 
Pravo na jednokratnu novčanu pomoć za troškove prijevoza učenika i studenata koji se obrazuju izvan mjesta prebivališta, a za vikend dolaze kući mogu ostvariti obitelji (za maloljetne učenike) te punoljetni učenici i studenti, uz slijedeće uvjete: 
- da su redoviti učenici srednje škole i redoviti studenti preddiplomskog sveučilišnog studija, stručnog studija, integriranog preddiplomskog i diplomskog studija, diplomskog sveučilišnog studija, specijalističkog diplomskog stručnog studija;
- da imaju prebivalište na području Grada Slunja.
Visina jednokratne godišnje novčane pomoći za ovaj oblik u jednoj školskoj/akademskoj godini iznosi 70,00 eura za učenike i studente koji se obrazuju u obrazovnim ustanovama čija udaljenost od Slunja iznosi do 100 km (izuzev učenika i studenata koji se obrazuju u mjestima koja su sa područjem Grada Slunja u potpunosti povezana javnom uslugom prijevoza Karlovačke županije), a 140,00 eura za one koji se obrazuju u mjestima čija je  udaljenost od Slunja 100 km i više.

Uz zahtjev za ostvarivanje prava, podnositelj Zahtjeva dužan je priložiti:
· za oboljele: potvrdu liječnika primarne zdravstvene zaštite o vrsti bolesti;
otpusno pismo s posljednjeg stacionarnog liječenja i/ili nalaz liječnika specijaliste;
· za nesreću: potvrdu o očevidu MUP-a ili iskaz svjedoka ili smrtni list;
· za prijevoz učenika i studenata: potvrda o redovitom upisu učenika/studenta u školu ili fakultet
· ostalu dokumentaciju po zahtjevu Grada Slunju 






III.
Točka III.10. mijenja se i glasi: 
Hrvatski branitelji iz Domovinskog rata i pripadnici HVO-a imaju pravo, temeljem Zakona o hrvatskim braniteljima iz Domovinskog rata i članovima njihovih obitelji (NN br.: 121/17, 98/19, 84/21 i 156/23), na jedno ukopno mjesto s betoniranim okvirom na raspoloživom grobnom polju, ako ga oni ili članovi njihove uže ili šire obitelji nemaju na korištenju i ako ga nisu ustupili na korištenje trećoj osobi nakon stupanja na snagu Zakona o hrvatskim braniteljima iz Domovinskog rata i članovima njihovih obitelji (NN br.: 121/17), odnosno Zakona o izmjenama i dopunama Zakona o hrvatskim braniteljima iz Domovinskog rata i članovima njihovih obitelji (NN br.: 156/23) – za pripadnike HVO-a. 
Jedinice lokalne samouprave i drugi vlasnici groblja dužni su dati na korištenje grobno mjesto za umrlog HRVI-a i umrlog hrvatskog branitelja iz Domovinskog rata koji je u trenutku smrti imao prijavljeno prebivalište na području Grada Slunja te za umrlog RVI-a pripadnika HVO-a i umrlog pripadnika HVO-a koji je u trenutku smrti imao hrvatsko državljanstvo i prijavljeno prebivalište na području Grada Slunja, uz naplatu – potraživanje polovice predviđenog iznosa od Grada Slunja. Troškove druge polovice predviđenog iznosa za jedno ukopno grobno mjesto do limitiranog iznosa podmiruje Ministarstvo hrvatskih branitelja temeljem podzakonskog akta, a eventualnu razliku dužni su podmiriti članovi obitelji.    

IV.
Sve odredbe Socijalnog programa Grada Slunja za 2026. godinu ostaju i dalje na snazi, ukoliko nisu izmijenjene ovom Odlukom.


V.
Ova Odluka stupa na snagu prvi dan od objave u „Službenom glasniku Grada Slunja“.

